text: Politiet: Forsvundet pige er stadig i live
  19 september 2011 kl. 08.00
  Politiet tror, at den 13-årige pige, der nu har været forsvundet en uge, stadig er i live.
  Selvom 13-årige Samira fra Vejle nu har været forsvundet en uge, er  Sydøstjyllands Politi stadig optimistiske.
  Det baserer de bl.a. på oplysninger fra Facebook.
  Samira forlod hjemmet i Vejle i mandags efter et skænderi med sine forældre.
  Hun beskrives således:
  13 år, 160-170 cm. høj, spinkel af bygning, langt sort hår og brune øjne.
  Hun har et mellemrum mellem fortænderne og et lille rundt modermærke ved hårgrænsen på venstre side i panden. 
  Hvis du har oplysninger, hører politiet gerne fra dig. Politiet har tlf. 114.
  